ISO 4217

La nôrma ISO 4217 est na nôrma entèrnacionâla que dèfenét los codes por la reprèsentacion de les devises empleyêes dens lo mondo. L’èdicion la més novèla est ISO 4217:2015. El est rassemblâye dedens lo cllassement ICS 03.060 et 01.140.30.

Cela codificacion est empleyêe dens lo mondo financiér et d’afâres, et pués sus les publecacions (gazètes, relevâs, tiquèts) por èliminar les confusions côsâyes per quârques noms ou ben simbolos de devises coment dolâr, franc ou  ben livra empleyês a plen de payis et qu’ant de quotes de chanjo brâvament difèrentes.

Na monéya est reprèsentâye de doves façons : 
 un code alfabètico a três lètres 
 un code numerico a três chifros

Per dessus lui associyont un èxposent que dèfenét la relacion entre-mié l’unitât monètèra et sa partia fraccionèra. Per ègzemplo, la valor 2 endique que la monéya pôt étre divisâye per 100 (10 èxposent 2), cen que pèrmèt de reprèsentar les valors « en dècimâles » (cen vôt dére sen sèparator dècimâl) dens lo format d’èchanjo . Ègzemplo na valor 12345 en devisa EUR (èxposent 2) reprèsente la soma 123,45 erôs.

#04217
Catègorie:Lista de payis
Moneyes
Catègorie:Monéya
Catègorie:Forèx
Catègorie:Juè de balyês